क्रूज कंट्रोल और डुअल चैनल ABS मिलेगा, बाइक फिलहाल 2 कलर ऑप्शन में अवेलेबल
ट्रायम्फ मोटरसाइकिल ने इंडियन मार्केट में अपडेटेड स्ट्रीट ट्रिपल 765 रेंज लॉन्च की है। ट्रायम्फ की ये स्ट्रीट फाइटर रेसिंग बाइक में डुअल चैनल ABS और क्रूज कंट्रोल जैसे सेफ्टी फीचर के साथ आती है।
ट्रायम्फ मोटरसाइकिल ने इंडियन मार्केट में स्ट्रीट ट्रिपल 765 की अपडेटेड रेंज लॉन्च की है। ट्रायम्फ की ये स्ट्रीट फाइटर रेसिंग बाइक डुअल चैनल ABS और क्रूज कंट्रोल जैसे सेफ्टी फीचर के साथ आती है। कंपनी ने नई 2023 ट्रायम्फ स्ट्रीट ट्रिपल को दो वैरिएंट स्ट्रीट ट्रिपल R और स्ट्रीट ट्रिपल RS में पेश किया है।
कंपनी ने बाइक की बुकिंग शुरू कर दी है और जल्द ही डिलीवरी शुरू की जाएगी। स्ट्रीट ट्रिपल R दो कलर स्कीम के साथ आती है। इसमें सिल्वर आइस और क्रिस्टल वाइट कलर शामिल है। स्ट्रीट ट्रिपल RS तीन कलर ऑप्शन के साथ आती है। इसमें कार्निवाल रेड, सिल्वर आइस और कोमिक यलो कलर शामिल है।
2023 ट्रायम्फ स्ट्रीट ट्रिपल 765 रेंज प्राइस 
इसकी शुरुआती कीमत 10.17 लाख रुपए (दिल्ली, एक्स-शोरूम) है। मौजूदा मॉडल की तुलना में स्ट्रीट ट्रिपल R की कीमत 1 लाख रुपए और स्ट्रीट ट्रिपल RS की कीमत 50,000 रुपए ज्यादा है। ट्रायम्फ का इंडियन मार्केट में कावासाकी Z900, डुकाटी मॉन्स्टर और यामाहा एमटी-09 से मुकाबला होगा।
2023 ट्रायम्फ स्ट्रीट ट्रिपल 765: परफॉर्मेंस
नई 2023 ट्रायम्फ स्ट्रीट ट्रिपल के दोनों ही वैरिएंट में 765cc का लिक्विड-कूल्ड, फ्यूल-इंजेक्टेड, इनलाइन 3-सिलेंडर इंजन दिया गया है। ये इंजन ट्रायम्फ स्ट्रीट ट्रिपल R में 118.4 bhp की पावर और ट्रायम्फ स्ट्रीट ट्रिपल RS मॉडल में 128.2 bhp की पावर जनरेट करता है। दोनों बाइक 80 NM का टॉर्क जनरेट करती है। इस इंजन को 6-स्पीड मैनुअल गियरबॉक्स के साथ ट्यून किया गया है। दोनों बाइक में 15 लीटर का फ्यूल टैंक मिलता है।
2023 ट्रायंफ स्ट्रीट ट्रिपल 765: फीचर्स
नई स्ट्रीट ट्रिपल R और RS में कम्फर्टेबल राइडिंग के लिए शोवा के 41MM अपसाइड-डाउन फ्रंट फोर्क्स (सस्पेंशन) मिलता है। वहीं रियर में R में शोवा का मोनो-शॉक एब्जॉर्बर मिलता है, जबकि RS में ओहलिन्स यूनिट दी गई है। ब्रेकिंग के लिए दोनों बाइक में डुअल चैनल ABS, एक बाय डायरेक्शनल क्विकशिफ्टर और IMU-इनेबल्ड इलेक्ट्रॉनिक्स का आर्म्ड दिया गया है। इसके साथ फ्रंट में ट्विन डिस्क ब्रेक और रियर में सिंगल डिस्क यूनिट मिलती है। बाइक में मल्टी-लेवल ट्रैक्शन कंट्रोल भी दिए गए हैं।
स्ट्रीट ट्रिपल R में रेन, रोड, स्पोर्ट और राइडर (फुली ऑप्टिमाइज्ड) सहित चार राइडिंग मोड्स के साथ आता है। वहीं, RS में R मॉडल वाले चार राइडिंग मोड्स के अलावा ट्रैक राइडिंग मोड भी दिया गया है। स्ट्रीट ट्रिपल R में ट्राइडेंट-एस्क्यू डिजिटल डिस्प्ले मिलता है, जबकि RS में कलर TFT डैश बोर्ड मिलता है। दोनों बाइक के डायमेंशन की बात करें तो हैंडलबार विड्थ 792 mm, मिरर के बिना हाइट 1047 mm, सीट हाइट 826 mm, व्हील बेस 1402 mm और कर्ब वैट 189 kg है।
